CELEX: 22011D0093
Language: lv
Date: 2011-07-20 00:00:00
Title: EEZ Apvienotās komitejas Lēmums Nr. 93/2011 ( 2011. gada 20. jūlijs ), ar ko groza EEZ līguma XX pielikumu (Vide)

6.10.2011   
            
            
               LV
            
            
               Eiropas Savienības Oficiālais Vēstnesis
            
            
               L 262/65
            
         EEZ APVIENOTĀS KOMITEJAS LĒMUMS
   Nr. 93/2011
   (2011. gada 20. jūlijs),
   ar ko groza EEZ līguma XX pielikumu (Vide)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XX pielikums tika grozīts ar EEZ Apvienotās komitejas 2011. gada 1. jūlija Lēmumu Nr. 87/2011 (1).
            
         
               (2)
            
            
               Līgumā jāiekļauj Komisijas 2011. gada 30. jūnija Lēmums 2011/389/ES par Savienības mēroga kvotu daudzumu, kas minēts 3.e panta 3. punkta a) līdz d) apakšpunktā Eiropas Parlamenta un Padomes Direktīvā 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā (2).
            
         
               (3)
            
            
               Saskaņā ar Līguma XX pielikuma 21.al punkta (Eiropas Parlamenta un Padomes Direktīva 2003/87/EK) be) pielāgojuma pirmo daļu EBTA Uzraudzības iestāde ir sniegusi datus par kopējo kvotu daudzumu, izsolāmo kvotu skaitu, kvotu skaitu īpašajā rezervē un bezmaksas kvotu skaitu par lidojumiem EBTA valstu teritorijās un starp šo valstu teritorijām un par lidojumiem starp EBTA valstīm un trešām valstīm. Šie skaitļi ir matemātiski aprēķināti, ņemot vērā datus par vēsturiskajām aviācijas emisijām, kas izklāstīti EEZ Apvienotās komitejas 2011. gada 1. jūlija Lēmumā Nr. 87/2011, piemērojot tās pašas procentu likmes, kas izmantotas, lai aprēķinātu kopējo kvotu daudzumu Savienības mērogā, izsolāmo kvotu skaitu Savienības mērogā, Savienības mēroga kvotu skaitu īpašajā rezervē un bezmaksas kvotu skaitu Savienības mērogā.
            
         
               (4)
            
            
               Saskaņā ar minētā pielāgojuma tekstu EEZ Apvienotajai komitejai ir jālemj par EEZ mēroga skaitļiem attiecībā uz kopējo kvotu daudzumu, izsolāmo kvotu skaitu, kvotu skaitu īpašajā rezervē un bezmaksas kvotu skaitu, pieskaitot attiecīgos skaitļus par lidojumiem EBTA valstu teritorijās un starp šo valstu teritorijām un par lidojumiem starp EBTA valstīm un trešām valstīm attiecīgajiem Savienības mēroga skaitļiem, kas noteikti Komisijas Lēmuma 2011/389/ES 1. līdz 4. pantā,
            
         IR PIEŅĒMUSI ŠO LĒMUMU.
   1. pants
   Līguma XX pielikumā pēc 21.apb punkta (Komisijas Lēmums 2011/149/ES) iekļauj šādu punktu:
   
               “21.apc
            
            
               
                  32011 D 0389: Komisijas 2011. gada 30. jūnija Lēmums 2011/389/ES par Savienības mēroga kvotu daudzumu, kas minēts 3.e panta 3. punkta a) līdz d) apakšpunktā Eiropas Parlamenta un Padomes Direktīvā 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā (OV L 173, 1.7.2011., 13. lpp.).
               Šajā līgumā minētā lēmuma noteikumi ir šādi pielāgoti:
               
                           a)
                        
                        
                           lēmuma 1. panta 1. punktam pievieno šādas daļas:
                           “Kopējais kvotu daudzums, kas minēts Direktīvas 2003/87/EK 3.c panta 1. punktā, laikposmam no 2012. gada 1. janvāra līdz 2012. gada 31. decembrim par lidojumiem EBTA valstu teritorijās un starp šo valstu teritorijām un par lidojumiem starp EBTA valstīm un trešām valstīm ir 1 885 617.
                           EEZ mērogā kvotu kopējais daudzums, kas minēts Direktīvas 2003/87/EK 3.c panta 1. punktā, laikposmam no 2012. gada 1. janvāra līdz 2012. gada 31. decembrim ir 214 777 670.”;
                        
                     
                           b)
                        
                        
                           lēmuma 1. panta 2. punktam pievieno šādas daļas:
                           “Kopējais kvotu daudzums, kas minēts Direktīvas 2003/87/EK 3.c panta 2. punktā, par katru gadu laikposmam, sākot no 2013. gada 1. janvāra, par lidojumiem EBTA valstu teritorijās un starp šo valstu teritorijām un par lidojumiem starp EBTA valstīm un trešām valstīm ir 1 846 738.
                           EEZ mērogā kvotu kopējais daudzums, kas minēts Direktīvas 2003/87/EK 3.c panta 2. punktā par katru gadu laikposmam, sākot no 2013. gada 1. janvāra, ir 210 349 264.”;
                        
                     
                           c)
                        
                        
                           lēmuma 2. panta 1. punktam pievieno šādas daļas:
                           “Kopējais kvotu daudzums, kas minēts Direktīvas 2003/87/EK 3.d panta 1. punktā, laikposmam no 2012. gada 1. janvāra līdz 2012. gada 31. decembrim, par lidojumiem EBTA valstu teritorijās un starp šo valstu teritorijām un par lidojumiem starp EBTA valstīm un trešām valstīm ir 282 843.
                           EEZ mērogā kvotu kopējais daudzums, kas minēts Direktīvas 2003/87/EK 3.d panta 1. punktā, laikposmam no 2012. gada 1. janvāra līdz 2012. gada 31. decembrim ir 32 216 651.”;
                        
                     
                           d)
                        
                        
                           lēmuma 2. panta 2. punktam pievieno šādas daļas:
                           “Kopējais kvotu daudzums, kas minēts Direktīvas 2003/87/EK 3.d panta 2. punktā, par katru gadu laikposmam, sākot no 2013. gada 1. janvāra, par lidojumiem EBTA valstu teritorijās un starp šo valstu teritorijām un par lidojumiem starp EBTA valstīm un trešām valstīm ir 277 011.
                           EEZ mērogā kvotu kopējais daudzums, kas minēts Direktīvas 2003/87/EK 3.d panta 2. punktā, par katru gadu laikposmam, sākot no 2013. gada 1. janvāra, ir 31 552 390.”;
                        
                     
                           e)
                        
                        
                           papildina lēmuma 3. pantam pievieno šādas daļas:
                           “Kopējais kvotu daudzums, kas minēts Direktīvas 2003/87/EK 3.f panta 1. punktā, īpašajai rezervei par lidojumiem EBTA valstu teritorijās un starp šo valstu teritorijām un par lidojumiem starp EBTA valstīm un trešām valstīm ir 443 216.
                           EEZ mērogā kvotu kopējais daudzums, kas minēts Direktīvas 2003/87/EK 3.f panta 1. punktā, ir 50 483 824.”;
                        
                     
                           f)
                        
                        
                           lēmuma 4. panta 1. punktam pievieno šādas daļas:
                           “Kopējais kvotu daudzums, kas minēts Direktīvas 2003/87/EK 3.e panta 3. punkta d) apakšpunktā, laikposmam no 2012. gada 1. janvāra līdz 2012. gada 31. decembrim, par lidojumiem EBTA valstu teritorijās un starp šo valstu teritorijām un par lidojumiem starp EBTA valstīm un trešām valstīm ir 1 602 774.
                           EEZ mērogā kvotu kopējais daudzums, kas minēts Direktīvas 2003/87/EK 3.e panta 3. punkta d) apakšpunktā, laikposmam no 2012. gada 1. janvāra līdz 2012. gada 31. decembrim ir 182 561 019.”;
                        
                     
                           g)
                        
                        
                           lēmuma 4. panta 2. punktam pievieno šādas daļas:
                           “Kopējais kvotu daudzums, kas minēts Direktīvas 2003/87/EK 3.e panta 3. punkta d) apakšpunktā, par katru gadu laikposmam, sākot no 2013. gada 1. janvāra, par lidojumiem EBTA valstu teritorijās un starp šo valstu teritorijām un par lidojumiem starp EBTA valstīm un trešām valstīm ir 1 514 325.
                           EEZ mērogā kvotu kopējais daudzums, kas minēts Direktīvas 2003/87/EK 3.e panta 3. punkta d) apakšpunktā, par katru gadu laikposmam, sākot no 2013. gada 1. janvāra, ir 172 486 396.” ”
                        
                     
         2. pants
   Lēmuma 2011/389/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2011. gada 21. jūlijā ar noteikumu, ka EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2011. gada 20. jūlijā
      
         
            EEZ Apvienotās komitejas vārdā –
         
            priekšsēdētājs
         
         Kurt JÄGER
      
   
   
      (1)  Skatīt šā Oficiālā Vēstneša 59. lpp.
   
      (2)  OV L 173, 1.7.2011., 13. lpp.
   
      (3)  Konstitucionālās prasības nav norādītas.